ויליאם אדמס

ויליאם אדמס (באנגלית: William Adams; 24 בספטמבר 1564 - 16 במאי 1620) היה נווט אנגלי, ככל הנראה הבריטי הראשון שהגיע ליפן.

שנותיו הראשונות
אדמס נולד בשנת 1564 בעיירה ג'ילינגהאם שבממלכת אנגליה. לאחר מות אביו בגיל 12, הפך לחניכו של ניקולס דיגינס, בעל מספנה. הוא בילה את 12 השנים הבאות בלימוד בניית אניות, אסטרונומיה וניווט לפני שהצטרף לחיל הים הבריטי.

מימאי לסמוראי
בשנת 1598 נבחר אדמס להיות נווט למשלחת של חמש ספינות הולנדיות:
ה-Hoop (תקווה)
ה-Liefde (אהבה או צדקה)
ה-Geloof (אמונה)
ה-Trouw (נאמנות)
ה-Blijde Boodschap (בשורת הנצרות)

מטרת המשלחת הייתה להגיע אל איי המזרח הרחוק הלא מוכרים. לאחר מסע בן שנתיים עגנה אונייתו של אדמס בחופי יפן.

אדמס יצא להפלגה מרוטרדם ביוני 1598 על ה-Hoop והצטרף לשאר הספינות ב-24 ביוני. הספינה נטרפה לחופי קיושו. הישועים ששהו ביפן, יעצו ליפנים להוציא להורג את אנשי הספינה, שהיו פרוטסטנטים, בנימוק שהם שודדי ים. אולם השוגון טוקוגאווה איאיאסו גילה בהם עניין, התרשם מאדמס ומכישוריו, שחרר את הצוות ההולנדי, אך השאיר את אדמס כיועצו לענייני ספנות וסחר חוץ.

עד מהרה נקלע אדמס למאבק בין שני שליטי מחוזות יפנים, איאיאסו ואישידה מיצונארי, על שלטון המנהיגות הצבאית של יפן. במהלך שהותו ביפן והתאקלמותו קיבל אדמס מעמד של סמוראי על ידי איאיאסו.

ראו גם
 הרומן "שוגון", המבוסס על סיפורו של אדמס.

קישורים חיצוניים

 
 
 סרטון תיעודי אודות חייו של אדמס (אנגלית).

ימאים אנגליים
נווטים בריטים
ילידי 1564
נפטרים ב-1620